b'\n_START_ARTICLE_\nGorenja Gomila\n_START_SECTION_\nZgodovina\n_START_PARAGRAPH_\nNaselje nosi ime po velikem \xc5\xa1tevilu izkopanih gomil iz Hal\xc5\xa1tatske dobe. V pradavnini naj bi se obmo\xc4\x8dje imenovalo Kozarje, kjer so \xc5\xbeiveli prebivalci na kolih ali mostovih in so se imenovali mosti\xc5\xa1\xc4\x8darji. Od Bele Cerkve preko rimskega mostu je tekla rimska cesta, katera je nadaljevala pot od Bre\xc5\xa1ke vasi mimo Gorenje Gomile, Golega in naprej proti Razdrtem. \xc4\x8cadra\xc5\xa1ki potok se je neko\xc4\x8d imenoval Kranjski potok (Krainpach) zaradi neposredne bli\xc5\xbeine nekdanje Hrova\xc5\xa1ke - Ogrske meje ob Krki do koder so po 300 letih bojev uspe\xc5\xa1no prodrli Hrvati na Kranjsko ozemlje. \xc5\xa0e danes se zasledijo priimki kot Hrovat in v bli\xc5\xbeini je naselje Hrva\xc5\xa1ki Brod. Leta 895 se je prodiranje na Kranjsko zaustavilo s pomo\xc4\x8djo bavarske vojske in se je meja dokon\xc4\x8dno ustalila na gorjancih leta 1131. V naselju je neko\xc4\x8d stal dvor Golo (Gallhof), prvi\xc4\x8d omenjenem leta 1406. Dvor je zgrajen iz ru\xc5\xa1evin predhodnega stolpastega gradu Golo, kateri je bil postavljen v 14.stoletju in je bil razdejan v boju z Obri in Hrovati leta 1305. Dvor je bil poru\xc5\xa1en v 19.stoletju in o njem danes ni vidnih sledi.'